Марко Ганчев
Земята зрее

chitanka.info

Земята се върти. Наверно,

за да узрее равномерно.

Изсъхваха през хиляди години

стъблата от религии

и клоновете от доктрини,

ала земята — ябълка грамадна —

не се откъсна и не падна.

Сега се вижда, че не е била

тя плод на тия клони и стъбла,

а върху нея те увити

паразити.

Изсъхналите клонки падат

и ябълката просветлява.

Не казвам,

че плодът ще бъде сладък,

но сигурен съм, че узрява…

1970

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.